internet vaartha 219 Views
ముంబై :  రిలయన్స్‌జియో, ఎయిర్‌టెల్‌, వొడా ఫోన్‌ ప్రస్తుతం ఈ మూడింటి మధ్యనే ఉచితవార్‌ నడుస్తోంది. రిలయన్స్‌జియో4జి తన మూడునెలల ఉచితసిమ్‌ ఆఫర్‌తో ఇతర కంపెనీలకు వణుకుపుట్టించిన సంగతి తెలిసిందే. 4జి డేటా వెల్‌కమ్‌ ఆఫర్‌ కింద డిసెంబరు 31వ తేదీవరకూ అందిస్తామని ప్రకటించింది. ఎయిర్‌టెల్‌, వొడాఫోన్‌ కూడా కొత్త కొత్త ప్లాన్లతో తమ మార్కెట్‌ వాటాను సుస్థిరం చేసుకునేదిశగా కసరత్తులు ప్రారంభించాయి. జియో4జితో పోటీని తట్టుకునే యత్నాలు శతవిధాల చేస్తున్నాయి. ప్రస్తుతం ఈమూడు టెలి కాం ఆపరేటర్లు అందిస్తున్న ఉచిత ఆఫర్‌లను ఓసారి పరిశీలిస్తే వినియోగదారులకు పూర్తి అవగాహన కలుగుతుంది. రిలయన్స్‌ జియో4జి సిమ్‌తో అపరిమిత వాయిస్‌కాల్స్‌ లోకల్‌,ఎస్‌టిడి, దేశవ్యాప్తంగా ఉచితరోమింగ్‌ లభిస్తుంది. జియో4జి 4జిడేటా ఉచితంగా అందిస్తుంది. రోజుకు 4జిబికి మించకుండా ఈ డేటా వినియోగించుకోవాలి. ఈ సిమ్‌తో అత్యంత వేగవంతమైన 4జి ఇంటర్నెట్‌ స్పీడ్‌ ఉంటుంది. రోజంతా కూడా అమలులో ఉం టుంది. రిలయన్స్‌ డిజిటల్‌స్టోర్స్‌, ఇతర అనేక ఔట్‌లెట్లలో అందుబాటులోనికి తెచ్చింది. సిమ్‌ ప్రారంభించేందుకు 4జి ఆధారితఫోన్‌ ఉండాలి. జియోసిమ్‌ ప్రివ్యూఆఫర్‌ కొన్ని కంపెనీల హ్యాండ్‌సెట్‌కు అందుబాటులోనికి వచ్చింది. మరీ ముఖ్యం గా ఎల్‌వైఎఫ్‌ 4జిఫోన్లు ఉచితజియో సిమ్‌తో 2999లకే లభి స్తున్నాయి. అయితే జియోసిమ్‌తో సమస్య కూడా ఉంది. అత్య ధిక డిమాండ్‌ రావడంతో జియోసిమ్‌లు డిజిటల్‌ స్టోర్స్‌లో లభించడంలేదు. కంపెనీ ఎంత ప్రయత్నించినా ఆవిరి అయి పోతున్నాయి. అలాగే ఫోన్‌ కనెక్టివిటీ పేలవంగా ఉందన్న ఆరో పణలున్నాయి. ఒక్కసారి చేయడంతోనే కాల్‌ వచ్చే అవకాశం కనిపించడంలేదు. ఇతర ఆపరేటర్లు ఇంటర్‌కనెక్టివిటీని జియోకు సక్రమంగా అందించకపోవడం వల్లనే ఇలా జరుగుతోందని జియో వాదిస్తోంది. ఈ అంశం ప్రస్తుతం కోర్టులో పెండింగ్‌లో ఉంది. ఇక ఎయిర్‌టెల్‌ ఉచిత 4జిడేటా డిసెంబరు31వ తేదీ వరకూ ఇచ్చిన ఆఫర్‌ను చూస్తే 15జిబి డేటాప్యాక్‌ను 90 రోజు లకు కేవలం 1495కే అందిస్తామని ప్రకటించింది. ప్రస్తుతం ఢిల్లీలో అందుబాటులో ఉంది. ఇతర సర్కిళ్లకు కూడా వస్తుంది. 15జిబి డేటా పూర్తయితే ఎయిర్‌టెల్‌ యాప్‌సాయంతో అదనం గా 15జిబి డేటాను ఉచితంగాపొందే అవకాశం ఉంది. 30జిబి డేటా పూర్తయితే ఇంటర్నెట్‌ స్పీడ్‌ ఆటోమేటిక్‌గా 2జికి పడి పోతుంది. ఎయిర్‌టెల్‌ తమకు మంచి కనెక్టివిటీ 4జి 4/3జికి ఉందని వాదిస్తోంది. ఎయిర్‌టెల్‌సిమ్‌తో కాల్స్‌చేయడం సులు వేనని వాదిస్తోంది. ఉచితడేటా సేవలు ఎయిర్‌టెల్‌ ఇప్పటికే అనేక మందికి జారీచేసింది. వాస్తవానికి ఇదేమీ ఉచితం అని చెప్పలేదు. రూ.1495తో కొనుగోలుచేస్తే ఉచితం కిందకు ఎలా వస్తుందని ఆర్‌జియో కస్టమర్లు వాదిస్తున్నారు. 30జిబి డేటా వినియోగించిన తర్వాత మళ్లీ 4జిడేటా తీసుకోవాలంటే సొమ్ము లు వదిలించుకోవాల్సిందే. ఇక వొడాఫోన్‌ విషానికి వస్తే దేశం లోనే రెండో అతిపెద్ద టెలికాం ఆపరేటర్‌గాఉంది. జియో, ఎయిర్‌టెల్‌కు పోటీగా కంపెనీకూడా ఉచితడేటా ప్లాన్‌ ఆఫర్‌ చేస్తోంది. 10జిబి 4జి మొబైల్‌డేటాను ఒకజిబి డేటా ఛార్జికే అందిస్తున్నట్లు ప్రకటించింది. అయితే ఇది కేవలం వొడాఫోన్‌ వినియోగదారులకు మాత్రమే పరిమితం. కొత్త స్మార్ట్‌ఫోన్లు కొన్న వొడాఫోన్‌కస్టమర్లు అదనంగా 9జిబి4జి మొబైల్‌ డేటాను అందుకుంటారు. వన్‌జిబిప్లాన్‌తో రీఛార్జి చేసుకుంటే 9జిబి అద నంగా అందుతుంది. వన్‌జిబి ప్లాన్‌లో డేటాఛార్జి 28రోజులకు రూ.250గా ఉంది. కొత్తప్లాన్‌ డిసెంబరు 31వ తేదీ వరకూ అందుబాటులోఉంటుందని పోస్టుపెయిడ్‌, ప్రీపెయిడ్‌ కస్టమర్లు ఎవ్వరైనా పొందేవీలుందని చెపుతోంది. వొడాఫోన్‌ 3జి, 4జి సేవలున్న సర్కిళ్లలో అందుబాటులో ఉంటుందని కంపెనీ వివరి స్తోంది. ఢిల్లీ, ముంబై, కోల్‌కత్తాలో ఈసేవలు 9జిబి డేటా అద నంగా పొందే వీలుంది. యుపిలో కస్టమర్లు యుపిఈస్ట్‌, హర్యానా, కర్ణాటక, గుజరాత్‌, పశ్చిమబెంగాల్‌, కేరళ, తమిళ నాడు, మహారాష్ట్ర, గోవా, అస్సామ్‌, ఈశాన్యరాష్ట్రాలు, రాజ స్థాన్‌లలో 9జిబి 3జిడేటాను పొందుతారు. అయితే కేవలం 4జిహ్యాండ్‌సెట్‌లకు మాత్రమేఅమలవుతుంది. రాత్రి 12గంటల నుంచి ఉదయం ఆరు గంటలవరకూ కస్టమర్లు వన్‌జిబి అంత కుమించిన ప్లాన్‌ రీఛార్జిచేసుకుంటే రాత్రిడేటా అమలవుతుంది. ఈస్కీం అనేక అంశాలతో కూడు కుంది. మొదటిగా కస్టమరు ఒక 4జిఫోన్‌ కలిగి ఉండాలి. ఉచితసేవలకు అందుబాటులోనిది అయి ఉండాలి. రెండోది కంపెనీ 9జిబిడేటా ఉచితంగాను, వన్‌ జిబి డేటాఛార్జీలకే అందిస్తుంది. మూడోదివొడాఫోన్‌ దేశవ్యాప్తం గా సంస్థకు 4జినెట్‌వర్క్‌లేదు. అందువల్ల లేనిప్రాంతాల్లో కేవ లం 3జి సౌకర్యం మాత్రమే ఉంటుంది. కస్టమర్లు విధిగా 3జికే వెళ్లాల్సిఉంటుంది. ఈ మూడు కంపెనీల ఆఫర్లను చూస్తే ఒక్క ఇంటర్‌కనెక్టివిటీ వైఫల్యాలు మినహా ఇతరత్రా జియోసిమ్‌వల్ల బహుళ ప్రయోజనాలున్నాయి. మైజియో యాప్‌ డౌన్‌లోడ్‌చేసు కోవడంద్వారా జియోచాట్‌,జియో4జివాయిస్‌, జియోమూవీస్‌, జియోఫై, జియోసెక్యూరిటీ, జియోటివి యాప్‌లు డౌన్‌లోడ్‌ చేసుకోవచ్చు. పైగా లెక్కకుమించిన సినిమాలను సిద్ధంచేసిన లైబ్రరీతోపాటు జియోమ్యాగ్‌తో మ్యాగజైన్లను అందుబాటులోకి తెచ్చింది. ఈసౌకర్యం ఉచితఆఫర్‌లో మరే సంస్థ అందిస్తుందా అంటే ప్రశ్నార్ధకమే. మొత్తం మీద డిసెంబరు 31వ తేదీ తర్వాత ఈ ఉచిత్‌ సిమ్‌ ఆఫర్లు ముగుస్తాయి. అప్పుడే ఏకంపెనీ ఎంత సమర్ధనీయమైన నెట్‌వర్క్‌ అందిస్తుందనేది కస్టమర్లు వేచిచూడాలి.